Document ID: 32012D0145

NEUVOSTON PÄÄTÖS,
annettu 28 päivänä helmikuuta 2012,
Euroopan unionin ja Guinea-Bissaun tasavallan kesken näiden välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta hyväksytyn pöytäkirjan tekemisestä
(2012/145/EU)
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan yhdessä 218 artiklan 6 kohdan a alakohdan kanssa,
ottaa huomioon Euroopan komission ehdotuksen,
ottaa huomioon Euroopan parlamentin hyväksynnän,
sekä katsoo seuraavaa:
(1)
Neuvosto antoi 17 päivänä maaliskuuta 2008 asetuksen (EY) N:o 241/2008 (1) Euroopan yhteisön ja Guinea-Bissaun tasavallan välisen kalastuskumppanuussopimuksen tekemisestä.
(2)
Unioni on neuvotellut Guinea-Bissaun tasavallan kanssa uuden pöytäkirjan, jossa EU:n aluksille myönnetään kalastusmahdollisuuksia Guinea-Bissaun suvereniteettiin tai lainkäyttövaltaan kalastuksen osalta kuuluvilla vesillä, jäljempänä ’pöytäkirja’.
(3)
Neuvottelujen päätteeksi pöytäkirja parafoitiin 15 päivänä kesäkuuta 2011.
(4)
Pöytäkirja on allekirjoitettu neuvoston päätöksen 2011/885/EU (2) mukaisesti, ja sitä on sovellettu väliaikaisesti 16 päivästä kesäkuuta 2011.
(5)
Pöytäkirja olisi tehtävä,
ON HYVÄKSYNYT TÄMÄN PÄÄTÖKSEN:
1 artikla
Hyväksytään unionin puolesta Euroopan unionin ja Guinea-Bissaun tasavallan kesken Euroopan yhteisön ja Guinea-Bissaun tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta hyväksytty pöytäkirja, jäljempänä ’pöytäkirja’ (3).
2 artikla
Neuvoston puheenjohtaja antaa unionin puolesta pöytäkirjan 14 artiklassa tarkoitetun ilmoituksen siitä, että unioni suostuu tulemaan pöytäkirjan sitomaksi (4).
3 artikla
Tämä päätös tulee voimaan päivänä, jona se julkaistaan Euroopan unionin virallisessa lehdessä.
Tehty Brysselissä 28 päivänä helmikuuta 2012.

Labels: 18
15
5
6